CELEX: 62013TN0176
Language: lt
Date: 2013-03-22 00:00:00
Title: Byla T-176/13: 2013 m. kovo 22 d. pareikštas ieškinys byloje DTL Corporación prieš VRDT — Vallejo Rosell (Generia)

1.6.2013   
            
            
               LT
            
            
               Europos Sąjungos oficialusis leidinys
            
            
               C 156/46
            
         2013 m. kovo 22 d. pareikštas ieškinys byloje DTL Corporación prieš VRDT — Vallejo Rosell (Generia)
   
   (Byla T-176/13)
   2013/C 156/85
   Kalba, kuria surašytas ieškinys: ispanų
   
      Šalys
   
   
      Ieškovė: DTL Corporación, SL (Madridas, Ispanija), atstovaujama advokato A. Zuazo Araluze
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Mar Vallejo Rosell (Pintas, Ispanija)
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2013 m. sausio 24 d. VRDT ketvirtosios apeliacinės tarybos sprendimą byloje R 661/2012-4 atmesti apeliaciją dėl atsisakymo įregistruoti Bendrijos prekių ženklą (paraiškos Nr. 8 830 821) „Generia“ visoms 9, 37, 40, 41 ir 42 klasių prekėms ir paslaugoms ir daliai 35 klasės paslaugų,
            
         
               —
            
            
               pagal Bendrojo Teismo procedūros reglamento 87 straipsnį priteisti iš VRDT ir iš kitų šalių, kurios įstos į bylą ir prašys šį ieškinį atmesti, bylinėjimosi šioje instancijoje išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė.
   
      Prašomas įregistruoti Bendrijos prekių ženklas: žodinis prekių ženklas „Generia“ 9, 11, 35, 37, 40, 41 ir 42 klasių prekėms ir paslaugoms — Bendrijos prekių ženklo paraiškos Nr. 8 830 821.
   
      Prekių ženklo ar žymens, kuriuo remtasi per protesto procedūrą, savininkas: Mar Vallejo Rosell.
   
      Prekių ženklas ar žymuo, kuriuo remiamasi: pilkos ir baltos spalvų vaizdinis prekių ženklas su žodiniais elementais „Generalia generación renovable“ 7, 35 ir 40 klasių prekėms ir paslaugoms.
   
      Protestų skyriaus sprendimas: iš dalies patenkinti protestą.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Reglamento Nr. 207/2009 8 straipsnio 1 dalies b punkto, 63 straipsnio 2 dalies ir 75 straipsnio pažeidimas.